Imtella' Marzu 1, 2021 Ritratti: BBC Ahmed huwa tifel ta' disa' snin nieqes mid-dawl, li jieħu f'idejh il-lezzjonijiet tal-iskola li jattendi fil-Jemen meta ma jkunx hemm għalliema. Servizz tal- BBC dwar Ahmed u sħabu li jattendu l-iskola kuljum f'bini mġarraf minkejja l-periklu u l-artillerija li tinstema' fl-isfond, juri r-realtà kiefra tal-mijiet ta' eluf ta' tfal li qegħdin jitrabbew f'żoni ta' kunflitt. Fil-belt ta' Taiz, it-tfal baqgħalhom biss skola mġarrfa, b'ħitan u soqfa kompletament imkissra, hekk kif din tinsab viċin il-fruntiera fejn iseħħ il-ġlied bejn il-qawwiet tal-gvern u r-ribelli Houthi. Dan iżda ma jaqtgħalhomx qalbhom, u jum wara l-ieħor jibqgħu jimxu lejn l-iskola biex jiltaqgħu ma' sħabhom u jitgħallmu.